এসব ইউপিতে তিন পদে প্রতিদ্বন্দ্বিতা করছেন প্রায় ১০ হাজার ৬শ ৯০ জন প্রার্থী। এর মধ্যে চেয়ারম্যান পদপ্রার্থী এক  হাজার ছয় জন। সংরক্ষিত নারী সদস্য প্রার্থী দুই হাজার ২শ ৫৪ জন এবং সাধারণ সদস্য প্রার্থী সাত হাজার ৪শ ৩০ জন।  নির্বাচন কমিশন সূত্রে জানা গেছে , নির্বাচনের সার্বিক পরিবেশ শান্তিপূর্ণ রাখতে এরই মধ্যে সব ধরনের প্রস্তুতি সম্পন্ন ।আজ প্রথম দিন নির্বাচন হবে বরিশাল জেলার বানারীপাড়ার আটটি, উজিরপুরের সাত, গৌরনদীর সাত ও আগৈলঝড়ার পাঁচটি ইউপি, পটুয়াখালী জেলার বাউফলের ১৪টি, পিরোজপুর জেলার নেছারাবাদের ১০টি, বরগুনা জেলার পাথরঘাটার চারটি (সাতটির মধ্যে গত রোববার তিনটি স্থগিত করা হয়) ও বামনার চারটি ইউপিতে, ভোলা সদর  উপজেলার ১০টি, দৌলতখানের ৯টি, ঝালকাঠি জেলার রাজাপুরের ছয়টি ও কাঁঠালিয়ার ছয়, খুলনার বটিয়াঘাটা উপজেলার সাত, কয়রার সাত, পাইকগাছার ১০, দাকোপের ৯ ও দিঘলিয়ার ছয়টি ইউপি, সাতক্ষীরার সদর উপজেলায় ১৪টি, দেবহাটা উপজেলার পাঁচটি ও আশাশুনির ১১টি ইউপি, বাগেরহাট জেলার রামপালের ১০টি ও মংলার ছয়টি ইউপি, নোয়াখালী জেলার হাতিয়া উপজেলায় সাতটি এবং কঙ্বাজারের কুতুবদিয়া উপজেলার ছয়টি ইউপিতে।  গত ২৪ ফেব্রুয়ারি দেশের উপকূলীয় অঞ্চলের ৫৯৪টি ইউপির নির্বাচনী তফসিল ঘোষণা করে নির্বাচন কমিশন। তফসিল অনুযায়ী আজ মঙ্গলবার থেকে শুরু হয়ে ৫৬৮ টি  ইউনিয়ন পরিষদের নির্বাচন অনুষ্ঠিত হবে ৩ এপ্রিল পর্যন্ত।